CELEX: 32021R1699
Language: el
Date: 2021-09-22 00:00:00
Title: Εκτελεστικός κανονισμός (ΕΕ) 2021/1699 της Επιτροπής της 22ας Σεπτεμβρίου 2021 για την τροποποίηση του παραρτήματος VIII του κανονισμού (ΕΕ) αριθ. 142/2011 όσον αφορά το υπόδειγμα υγειονομικού πιστοποιητικού για τις μετακινήσεις φορτίων ζωικών υποπροϊόντων από απαγορευμένες ζώνες που έχουν οριοθετηθεί για την πρόληψη και τον έλεγχο ορισμένων καταγεγραμμένων νόσων (Κείμενο που παρουσιάζει ενδιαφέρον για τον ΕΟΧ)

23.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 336/42
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1699 ΤΗΣ ΕΠΙΤΡΟΠΗΣ
         της 22ας Σεπτεμβρίου 2021
         για την τροποποίηση του παραρτήματος VIII του κανονισμού (ΕΕ) αριθ. 142/2011 όσον αφορά το υπόδειγμα υγειονομικού πιστοποιητικού για τις μετακινήσεις φορτίων ζωικών υποπροϊόντων από απαγορευμένες ζώνες που έχουν οριοθετηθεί για την πρόληψη και τον έλεγχο ορισμένων καταγεγραμμένων νόσων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 146 παράγραφος 2,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (2), και ιδίως το άρθρο 21 παράγραφος 5 στοιχείο β),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (3) θεσπίζει μέτρα εφαρμογής για τη δημόσια υγεία και την υγεία των ζώων όσον αφορά ζωικά υποπροϊόντα και παράγωγα προϊόντα που ορίζονται στον κανονισμό (ΕΚ) αριθ. 1069/2009, συμπεριλαμβανομένων υποδειγμάτων υγειονομικών πιστοποιητικών και των όρων που διέπουν τον τρόπο με τον οποίο πρέπει να συνοδεύουν τα φορτία των εν λόγω προϊόντων.
                  
               
                     (2)
                  
                  
                     Το άρθρο 6 του κανονισμού (ΕΚ) αριθ. 1069/2009 προβλέπει γενικούς περιορισμούς για την υγεία των ζώων σχετικά με την αποστολή ζωικών υποπροϊόντων και παράγωγων προϊόντων από ευάλωτα είδη ζώων από εκμεταλλεύσεις, εγκαταστάσεις, μονάδες ή ζώνες οι οποίες υπόκεινται σε περιορισμούς σύμφωνα με την κτηνιατρική νομοθεσία της Ένωσης ή λόγω της παρουσίας σοβαρής μεταδοτικής νόσου που περιλαμβάνεται στο παράρτημα I της οδηγίας 92/119/ΕΟΚ (4). Η εν λόγω οδηγία καταργήθηκε και αντικαταστάθηκε από τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, με ισχύ από την 21η Απριλίου 2021. Ο κανονισμός (ΕΕ) 2016/429 θεσπίζει, μεταξύ άλλων, ένα νέο σύνολο κανόνων για την πρόληψη και τον έλεγχο ορισμένων νόσων.
                  
               
                     (3)
                  
                  
                     Ο κατ’ εξουσιοδότηση κανονισμός (ΕΕ) 2020/687 της Επιτροπής (5) θεσπίζει κανόνες για την πρόληψη και τον έλεγχο ορισμένων καταγεγραμμένων νόσων. Το άρθρο 22 παράγραφος 5 του εν λόγω κατ’ εξουσιοδότηση κανονισμού προβλέπει ότι τα ζωικά υποπροϊόντα που προέρχονται από απαγορευμένη ζώνη που οριοθετήθηκε όταν επιβεβαιώθηκε εστία νόσου κατηγορίας Α, ώστε να αποτρέπεται πιθανή περαιτέρω εξάπλωση της νόσου, και τα οποία μετακινούνται εκτός αυτής πρέπει να συνοδεύονται από πιστοποιητικό υγείας που έχει εκδοθεί από επίσημο κτηνίατρο και στο οποίο δηλώνεται ότι επιτρέπεται η μετακίνησή τους από την απαγορευμένη ζώνη υπό τους όρους που καθορίζονται από την αρμόδια αρχή σύμφωνα με το κεφάλαιο II του μέρους II του εν λόγω κατ’ εξουσιοδότηση κανονισμού.
                  
               
                     (4)
                  
                  
                     Ο κανονισμός (ΕΕ) αριθ. 142/2011 προβλέπει κανόνες για τη διάθεση ζωικών υποπροϊόντων στην αγορά. Το άρθρο 17 του κανονισμού (ΕΕ) αριθ. 142/2011 προβλέπει ότι τα φορτία ζωικών υποπροϊόντων πρέπει να συνοδεύονται κατά τη μεταφορά τους από τα εμπορικά έγγραφα ή υγειονομικά πιστοποιητικά που ορίζονται στο κεφάλαιο III του παραρτήματος VIII του εν λόγω κανονισμού. Η νομοθεσία για τα ζωικά υποπροϊόντα συνιστά ένα ολοκληρωμένο σύνολο κανόνων, ιδίως κανόνων για την κατηγοριοποίηση, τη συλλογή, τη μεταφορά και τη μεταποίηση ζωικών υποπροϊόντων. Κατά συνέπεια, ένα νέο υπόδειγμα πιστοποιητικού, όπως αναφέρεται στο άρθρο 22 παράγραφος 5 του κατ’ εξουσιοδότηση κανονισμού (ΕΕ) 2020/687, θα πρέπει να εισαχθεί στο κεφάλαιο III του παραρτήματος VIII του κανονισμού (ΕΕ) αριθ. 142/2011.
                  
               
                     (5)
                  
                  
                     Το παράρτημα VIII του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (6)
                  
                  
                     Θα πρέπει να θεσπιστεί κατάλληλη μεταβατική περίοδος ώστε να δοθεί η δυνατότητα στα κράτη μέλη και τα ενδιαφερόμενα μέρη να προσαρμοστούν στους νέους κανόνες σχετικά με τις μετακινήσεις ζωικών υποπροϊόντων από τις απαγορευμένες ζώνες που οριοθετούνται σύμφωνα με τον κατ’ εξουσιοδότηση κανονισμό (ΕΕ) 2020/687.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα VIII του κανονισμού (ΕΕ) αριθ. 142/2011 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 17 Οκτωβρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Σεπτεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 084 της 31.3.2016, σ. 1.
         
            (2)  ΕΕ L 300 της 14.11.2009, σ. 1.
         
            (3)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (4)  Οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (ΕΕ L 62 της 15.3.1993, σ. 69).
         
            (5)  Κατ’ εξουσιοδότηση κανονισμός (ΕΕ) 2020/687 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων (ΕΕ L 174 της 3.6.2020, σ. 64).
      
      
         
            ΠΑΡΑΡΤΗΜΑ
            Στο κεφάλαιο III του παραρτήματος VIII του κανονισμού (ΕΕ) αριθ. 142/2011 προστίθεται το ακόλουθο σημείο 7:
            
                        «7.
                     
                     
                        Υπόδειγμα υγειονομικού πιστοποιητικού
                     
                  
               Υπόδειγμα υγειονομικού πιστοποιητικού για τη μετακίνηση ζωικών υποπροϊόντων από απαγορευμένες ζώνες που έχουν οριοθετηθεί για την πρόληψη και τον έλεγχο ορισμένων καταγεγραμμένων νόσων
            
            
               
            
               Ζωικά υποπροϊόντα από απαγορευμένες ζώνες που έχουν οριοθετηθεί για την πρόληψη και τον έλεγχο ορισμένων καταγεγραμμένων νόσων
            
            
                         
                     
                     
                        
                                    II.
                                 
                                 
                                    Υγειονομικές πληροφορίες
                                 
                              
                     
                        
                                    II.α.
                                 
                                 
                                    Αριθμός αναφοράς του πιστοποιητικού
                                 
                              
                     
                        
                                    II.β.
                                 
                                 
                                    Τοπικός αριθμός αναφοράς
                                 
                              
                  
                        
                           Μέρος II: Πιστοποίηση
                        
                     
                     
                        Ο/Η υπογεγραμμένος/-η επίσημος/-η κτηνίατρος πιστοποιώ ότι:
                        
                                    (1) είτε
                                 
                                 
                                    
                                                [II.1
                                             
                                             
                                                Τα ζωικά υποπροϊόντα που περιγράφονται στο μέρος I προέρχονται από δεσποζόμενα ζώα που:
                                             
                                          
                                                (1) είτε
                                             
                                             
                                                [θανατώθηκαν για τους σκοπούς της πρόληψης και του ελέγχου της:
                                                
                                                            (1) είτε
                                                         
                                                         
                                                            [… (να συμπληρωθεί η ονομασία της σχετικής νόσου κατηγορίας Α) ακολουθώντας τις οδηγίες της αρμόδιας αρχής σύμφωνα με τον κανονισμό (ΕΕ) 2020/687 και προορίζονται για μεταποίηση με
                                                            
                                                                        (1) είτε
                                                                     
                                                                     
                                                                        [τη μέθοδο 1 έως 5.]]]
                                                                     
                                                                  
                                                                        (1) είτε
                                                                     
                                                                     
                                                                        [αποτέφρωση.]]]
                                                                     
                                                                  
                                                                        (1) είτε
                                                                     
                                                                     
                                                                        [συναποτέφρωση.]]]
                                                                     
                                                                  
                                                      
                                                            (1) είτε
                                                         
                                                         
                                                            [… (να συμπληρωθεί η ονομασία της σχετικής αναδυόμενης νόσου) ακολουθώντας τις οδηγίες της αρμόδιας αρχής σύμφωνα με μέτρα έκτακτης ανάγκης που θεσπίζει η Επιτροπή δυνάμει του άρθρου 259 του κανονισμού (ΕΕ) 2016/429 και προορίζονται για μεταποίηση με
                                                            
                                                                        (1) είτε
                                                                     
                                                                     
                                                                        [τη μέθοδο 1 έως 5.]]]
                                                                     
                                                                  
                                                                        (1) είτε
                                                                     
                                                                     
                                                                        [αποτέφρωση.]]]
                                                                     
                                                                  
                                                                        (1) είτε
                                                                     
                                                                     
                                                                        [συναποτέφρωση.]]]
                                                                     
                                                                  
                                                      
                                          
                                                (1) είτε
                                             
                                             
                                                [δεν υποβλήθηκαν σε θανάτωση από την αρμόδια αρχή για τους σκοπούς της πρόληψης και του ελέγχου νόσων κατηγορίας Α ή αναδυόμενων νόσων, διατηρήθηκαν σε εγκαταστάσεις που βρίσκονται σε απαγορευμένες ζώνες οι οποίες έχουν οριοθετηθεί για την πρόληψη και τον έλεγχο νόσων των ζώων σύμφωνα με
                                                
                                                            (1) είτε
                                                         
                                                         
                                                            [τον κατ’ εξουσιοδότηση κανονισμό (ΕΕ) 2020/687,]
                                                         
                                                      
                                                            (1) είτε
                                                         
                                                         
                                                            [τα προσωρινά ειδικά μέτρα ελέγχου νόσων που αναφέρονται στο άρθρο 71 του κανονισμού (ΕΕ) 2016/429,]
                                                         
                                                      
                                                            (1) είτε
                                                         
                                                         
                                                            [μέτρα έκτακτης ανάγκης που θεσπίζονται από την Επιτροπή σύμφωνα με το άρθρο 259 του κανονισμού (ΕΕ) 2016/429,]
                                                         
                                                      και τα ζωικά υποπροϊόντα μετακινούνται από την εν λόγω απαγορευμένη ζώνη σύμφωνα με τους όρους που προβλέπονται σε … (2), προς
                                                
                                                            (1) είτε
                                                         
                                                         
                                                            [μεταποίηση με τις μεθόδους 1-5 όπως ορίζονται στο κεφάλαιο II του παραρτήματος IV και, στην περίπτωση ενσίρωσης υλικού υποπροϊόντων από υδρόβια ζώα, όπως ορίζεται στο σημείο ΙΑ του τμήματος 2 του κεφαλαίου IV του παραρτήματος IV του κανονισμού (ΕΕ) αριθ. 142/2011.]]]
                                                         
                                                      
                                                            (1) είτε
                                                         
                                                         
                                                            [μεταποίηση ή επεξεργασία με τις μεθόδους που αναφέρονται στο παράρτημα X, στο παράρτημα XI ή στο παράρτημα XIII του κανονισμού (ΕΕ) αριθ. 142/2011.]]]
                                                         
                                                      
                                                            (1) είτε
                                                         
                                                         
                                                            [παρασκευή μεταποιημένων τροφών για ζώα συντροφιάς, εκτός των πρώτων υλών τροφών για ζώα συντροφιάς, που αναφέρεται στο παράρτημα XIII του κανονισμού (ΕΕ) αριθ. 142/2011.]]]
                                                         
                                                      
                                                            (1) είτε
                                                         
                                                         
                                                            [λιπασματοποίηση ή μετασχηματισμό σε βιοαέριο όπως αναφέρεται στο τμήμα 1 του κεφαλαίου III του παραρτήματος V του κανονισμού (ΕΕ) αριθ. 142/2011.]]]
                                                         
                                                      
                                          
                              
                                    (1) είτε
                                 
                                 
                                    
                                                [II.1
                                             
                                             
                                                Τα ζωικά υποπροϊόντα που περιγράφονται στο μέρος I προέρχονται από άγρια ζώα καταγεγραμμένων ειδών που βρέθηκαν νεκρά ή θανατώθηκαν για τους σκοπούς της πρόληψης και του ελέγχου της … (να συμπληρωθεί η ονομασία της σχετικής νόσου κατηγορίας
                                                   A) υπό τις οδηγίες της αρμόδιας αρχής(3) σύμφωνα με το άρθρο 64 παράγραφος 2 στοιχείο γ) του κατ’ εξουσιοδότηση κανονισμού (ΕΕ) 2020/687 και προορίζονται για μεταποίηση με
                                             
                                          
                                                (1) είτε
                                             
                                             
                                                [τη μέθοδο 1 έως 5.]]
                                             
                                          
                                                (1) είτε
                                             
                                             
                                                [αποτέφρωση.]]
                                             
                                          
                                                (1) είτε
                                             
                                             
                                                [συναποτέφρωση.]]
                                             
                                          
                              Σημειώσεις
                        Μέρος I:
                        
                                    —
                                 
                                 
                                    Πλαίσια I.9 και I.11: Διαγράφεται η περιττή ένδειξη.
                                 
                              
                                    —
                                 
                                 
                                    Πλαίσια I.12, I.13 και I.17: Αριθμός έγκρισης ή αριθμός καταχώρισης.
                                 
                              
                                    —
                                 
                                 
                                    Πλαίσιο I.14: Να συμπληρωθεί αν διαφέρει από το “I.1. Αποστολέας”.
                                 
                              
                                    —
                                 
                                 
                                    Πλαίσιο I.25: Για “μεταποίηση”, “επεξεργασία” ή “μετασχηματισμό”
                                 
                              
                                    —
                                 
                                 
                                    Πλαίσιο I.31: Φύση του εμπορεύματος: “Ζωικά υποπροϊόντα που αναφέρονται στο άρθρο 22 παράγραφος 5 του κατ’ εξουσιοδότηση κανονισμού (ΕΕ) 2020/687”. Κατηγορία: “Κατηγορία 1”, “Κατηγορία 2” ή “Κατηγορία 3”
                                 
                              Μέρος II:
                        
                                    (1)
                                 
                                 
                                    Διαγράφεται η περιττή ένδειξη.
                                 
                              
                                    (2)
                                 
                                 
                                    Να συμπληρωθεί ο αριθμός του/των σχετικού/-ών άρθρου/-ων, ο τίτλος και η ημερομηνία δημοσίευσης στην Επίσημη Εφημερίδα της Ευρωπαϊκής Ένωσης της σχετικής νομικής πράξης που εκδόθηκε από την Επιτροπή και η οποία παρέχει τους εν λόγω όρους ή η παραπομπή στη νομική πράξη ή στις οδηγίες που εγκρίθηκαν και δημοσιοποιήθηκαν από την αρμόδια αρχή, όπου παρέχονται οι εν λόγω όροι.
                                 
                              
                                    (3)
                                 
                                 
                                    Βλέπε ειδική νομοθεσία για την πρόληψη των μεταδοτικών νόσων.
                                 
                              
                  
                         
                     
                     
                        Επίσημος/- η κτηνίατρος
                        Ονοματεπώνυμο (με κεφαλαία):
                        Τοπική κτηνιατρική μονάδα (ΤΚΜ):
                        Ημερομηνία:
                        Σφραγίδα:
                     
                     
                        Ιδιότητα και τίτλος:
                        Αριθμός ΤΚΜ:
                        Υπογραφή:»